Президент су басқан аумақтарды тікұшақпен аралады
"Президент су басқан аумақтарды тікұшақпен аралады" | "https://abai.kz/post/181861"
TITLE: Президент су басқан аумақтарды тікұшақпен аралады
URL: https://abai.kz/post/181861
META: "Президент су басқан аумақтарды тікұшақпен аралады" | "https://abai.kz/post/181861"
DATE: 04.04.2024
AUTHOR(s): Abai.kz
TOTAL WORDS: 135
TEXT: Президент Батыс Қазақстан облысының су басқан аумақтарын тікұшақпен аралады, деп хабарлайды Abai.kz aqorda_resmi телеграмм арнасына сілтеме жасап. Мемлекет басшысы Қасым-Жомарт Тоқаев Батыс Қазақстан облысындағы қарғын су басқан аумақтарды тікұшақпен аралап, Теректі, Сырым және Қаратөбе аудандарындағы қалыптасқан жағдаймен танысты. «Облыс әкімі Нариман Төреғалиев Президентке бүгінде 6 аудан мен Орал қаласын су басқанын баяндады. Қарғын су 552 тұрғын үйге, 427 саяжай теліміне зиян келтірген. Өңір басшысының айтуынша, су тасқынына қарсы шараларға 1911 адам, 332 техника, 101 мотопомпа, 1 тікұшақ жұмылдырылған. Сонымен қатар құтқару жұмыстарына Алматы және Маңғыстау облыстарының құтқарушылары атсалысып жатыр. Қарғын су басқан аумақтардан 7 мыңға жуық тұрғын көшірілген, жедел-эвакуациялау пункттері құрылған. Зардап шеккендерге біржолғы материалдық көмек көрсету үшін жергілікті бюджет есебінен 63 миллион теңге қаржы бөлінді. Су айдау, нысандардың жан-жағын топырақпен қоршау және су жүретін құбырларды кеңейту жұмыстары жүргізіліп жатыр», - деп жазылған хабарландыруда. Abai.kz
